Pään alueen tietokonetomografiatutkimus

Sinulle on varattu aika pään alueen tietokonetomografiatutkimukseen. Tietokonetomografia (lyhenne TT tai CT) on kuvausmenetelmä, jolla saadaan pään alueelta leikekuvia. Kuvauksessa käytetään röntgensäteitä sekä tarvittaessa jodipitoista varjoainetta käsivarren laskimoon laitettavan kanyylin kautta. Usein pään tai kasvojen alueen kuvauksissa ei tarvitse käyttää varjoainetta.

Tutkimukseen tai toimenpiteeseen valmistautuminen

Mikäli tutkimuksessasi käytetään varjoainetta, sinun tulee olla syömättä kaksi tuntia ennen tutkimusta, voit juoda normaalisti. Voit ottaa säännöllisesti käyttämäsi lääkkeet.

Ota yhteyttä röntgenosastolle, mikäli sinulla on varjoaine- tai jodiyliherkkyys tai munuaisten vajaatoiminta tai epäilet olevasi raskaana.

Tutkimuksen suorittaminen

Tutkimus valmisteluineen kestää 5-20 minuuttia. Varsinainen kuvaus kestää 2-10 minuuttia.

Röntgenhoitaja valmistelee sinut tutkimukseen ja suorittaa kuvauksen röntgenlääkärin ohjeiden mukaan. Röntgenlääkäri antaa kuvista lausunnon.

Kuvauksen aikana tulee maata kuvauspöydällä selällään liikkumatta, koska liike aiheuttaa kuviin epätarkkuutta.

Tutkimuksen jälkeen huomioitavaa

Tutkimus ei yleensä aiheuta sivuvaikutuksia. Varjoaine poistuu virtsan mukana. Sinun on hyvä nauttia tutkimuksen jälkeen nesteitä tavallista runsaammin, jotta varjoaine poistuisi nopeammin elimistöstä.

Mikäli sinulla on sokeritautilääkitys ja munuaisten vajaatoiminta, sokeritautilääkitys tauotetaan tarvittaessa tutkimuksen jälkeen.

Tuloksen tehdystä tutkimuksesta saat hoitavalta lääkäriltäsi.

Yhteystiedot

Pään alueen TT-tutkimuksia tehdään

Oys:n keskusröntgenissä (F-röntgen) sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 1.

Oys:n päivystysröntgenissä (B-röntgen) sisäänkäynti NK (Kajaanintie 50, Oulu) tai G (Kiviharjuntie 9, Oulu), 1. kerros.

Oulaskankaan sairaalan röntgenissä Oulaistenkatu 5, Oulainen (A-ovi, 1. kerros).

Raahen sairaalan röntgenissä Rantakatu 4, Raahe (pääsisäänkäynti S1).

Mikäli sinulla on kysyttävää tästä tutkimuksesta, voit soittaa ma - pe klo 13.00 -15.00 sille röntgenosastolle, jonne aikasi on varattu (ilmoitetaan kutsukirjeessä).

Keskusröntgen puh.08 - 315 3208 Päivystysröntgen puh.08 - 315 2254

Oulaskangas puh. 08 – 315 7619 Raahe puh. 040 135 7970

TT-tutkimuksen esitietokaavake

Ole hyvä ja täytä TT-tutkimuksen esitietokysely sähköisesti OmaOYS asiointipalvelussa [www.omaoys.fi](http://www.omaoys.fi)! Kysely avautuu 7 vrk ennen tutkimusta. Jos sinulla ei ole mahdollisuutta sähköiseen asiointiin, niin täytä tämä lomake, vaikka olisit täyttänyt lomakkeen aikaisemminkin. Otathan **täytetyn** lomakkeen mukaan kuvaukseen. Emme arkistoi aiempia lomakkeita.

|  |  |
| --- | --- |
| **Suku- ja etunimet** |  |
| **Henkilötunnus** | **Pituus**  | **Paino** |
| Vastaathan seuraaviin kysymyksiin huolellisesti |
|  |
| **Allergiat/mahdolliset vasta-aiheet:** |
| Onko sinulle käytetty aiemmin Jodi-varjoainetta? | Kyllä [ ]  | Ei [ ]  |
| Jos vastasit kyllä, tuliko tuolloin mitään allergia-oireita?Millaisia oireita?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
|  |  |  |
|  Onko sinulla lääkeaineallergioita?Jos vastasit kyllä, mitä allergioita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Onko sinulla tablettihoitoinen diabetes?Jos vastasit kyllä, mikä on lääkkeen nimi? \_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Onko mahdollista, että olet raskaana? | Kyllä [ ]  | Ei [ ]  |
| **Muut esitiedot:** |
|  Milloin sinulla on sovittuna lääkärille vastaanotto tai soittoaika  tutkimusvastausten kuulemista varten? \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| Epäselvissä tapauksissa otathan yhteyttä röntgenosastoon, johon tutkimusaikasi on varattu: Keskusröntgen puh. 08 315 3208Päivystysröntgen puh.08 315 2254Oulaskankaan röntgen puh. 08 – 315 7619Raahe puh. 040 135 7970   |
| **Lomakkeen täyttäjän allekirjoitus** | **Päiväys** |